جامعة توماس جيفرسون

**جامعة توماس جيفرسون** هيا جامعة بحث خاصة فى فيلادلفيا ، بنسلفانيا، امريكا الامريكانيه . اتأسست الجامعة فى شكلها الأولى سنة 1824، بعدين اندمجت رسمى مع **جامعة فيلادلفيا** سنة 2017. اتسمت الجامعة تيمن بتوماس جيفرسون، واحد من الآباء المؤسسين للولايات المتحدة ورئيسها. هيا مصنفة ضمن فئة "R2: جامعات الدكتوراه - ذات نشاط بحثى عالى". للدلالة على تراثها، تحمل الجامعة ساعات اسم *جيفرسون (جامعة فيلادلفيا + جامعة توماس جيفرسون)* فى علامتها التجارية.

## تاريخ

### جامعة فيلادلفيا

جامعة فيلادلفيا كانت فى الاولانى اسمها مدرسة فيلادلفيا للنسيج لما اتأسست سنة 1884، و بعد كده بقت معهد فيلادلفيا للنسيج لمدة 20 سنة (من 1942 لـ1961)، وبعدها كلية فيلادلفيا للنسيج و العلوم لمدة 38 سنة (1962–1999)، وبعدين أخير جامعة فيلادلفيا لمدة 18 سنة (1999–2017)، وده كان اسمها الأخير قبل ما تندمج مع جامعة توماس جيفرسون.

خلال المعرض المئوى سنة 1876، مصنعين النسيج فى المنطقة لاحظو إن صناعة النسيج فى فيلادلفيا متأخرة عن منافسينها من ناحية الإمكانيات والتكنولوجيا والكفاءة. فـ سنة 1880 أسسو رابطة فيلادلفيا لمصنعين الأقمشة النسيجية، و رئيسها كان ثيودور سى. سيرش، وده علشان يطالبو برفع الجمارك على المنسوجات المستوردة وكمان يثقفو رواد صناعة النسيج المحليين. سيرش انضم لمجلس إدارة متحف ومدرسة فيلادلفيا للفنون الصناعية (اللى هو دلوقتى متحف فيلادلفيا للفنون، و كان قبل كده جامعة الفنون اللى اتقفلت)، و كان شايف إنها الشريك المثالى لخطة إنشاء مدرسة، وابتدى يجمع تبرعات من سنة 1882.

فى أوّل سنة 1884، سيرش بنفسه درّس أول دفعة من طلاب مدرسة فيلادلفيا للنسيج فى عنوان 1336 شارع سبرينج غاردن، والمدرسة اتفتحت رسمى يوم 5 نوفمبر 1884. المدرسة نقلت لمبنى تانى فى 1303–1307 شارع بوتونوود سنة 1891، وبعدين نقلت تانى سنة 1893. عدد الطلبة كان بيزيد بسرعة، والمدرسة كانت ساعات تضطر ترفض طلبة موهوبين علشان مفيش أماكن كفاية. بعد كده المدرسة اشترت مبنى معهد فيلادلفيا السابق للصم والبكم اللى كان فى ناصية شارعى برود وسبروس، وده سمح بتوسّع سريع فى البرامج الدراسية وزيادة عدد الطلبة اللى تقدر تستوعبهم.

فى 1942، المدرسة اتمنحت حق منح شهادات البكالوريوس، وغيّرت اسمها لمعهد فيلادلفيا للنسيج (PTI). فى 1949، و بعد ما قررت قطع علاقاتها مع المتحف، نقلت لموقعها الحالى فى منطقة إيست فولز فى فيلادلفيا.

فى 1961، الكلية غيّرت اسمها تانى لكلية فيلادلفيا للنسيج و العلوم، لكن فضلت معروفه اختصار باسم كلية فيلادلفيا للنسيج. تضاعف عدد طلاب الجامعة بين 1954 و1964، بعدين تضاعف تانى بحلول سنة 1978، مع استحداث برامج فى الفنون و العلوم و إدارة الأعمال. اشترت الكلية عقار مجاور سنة 1972،و ده ضاعف مساحة حرمها الجامعى. سنة 1976، قدمت أول درجة دراسات عليا، هيا ماجستير إدارة الأعمال . أدى شراء عقارات إضافية فى إيست فولز فى 1980 و1988 لمضاعفة مساحة الحرم الجامعى بالتقريب مرة تانيه، بإضافة قاعات دراسية ومختبرات بحثية ومساكن طلابية ومرافق رياضية. سنة 1992، تم توسيع المبنى  علشان يكون مركز للأبحاث. اتفتح مكتبة بول ج. غوتمان .

الكلية خلال تسعينيات القرن العشرين، ابتدت فى تقديم تخصصات جامعية فى مجموعة أوسع من المجالات،و ده اتسبب فى منحها صفة جامعة من قبل ولاية بنسلفانيا سنة 1999. وصوّت مجلس الأمناء على تغيير اسم الكلية لجامعة فيلادلفيا فى 13 يوليه 1999. فضّلت الجامعة الاختصار الأطول "PhilaU" بدل الاختصار المكون من حرفين "PU"، و ده  بسبب ارتباط الأخير، اللى غالب ما يُسخر منه، بجامعات تانيه تحمل اختصار "PU" باعتباره مصطلحاً صوتى لرائحة الجسم .

### جامعة توماس جيفرسون
[left|تصغير|230x230بك|مسرح تيفولى فى [فيلادلفيا ، المقر الاولانى لكلية جيفرسون الطبية، حوالى 1824-1828]]
جامعة توماس جيفرسون ابتدت ككلية طب . خلال أوائل القرن التسعتاشر، أُحبطت شوية محاولات لإنشاء كلية طبية ثانية فى فيلادلفيا، و سبب ده فى الغالب لمعارضة خريجين كلية الطب بجامعة بنسلفانيا . فى محاولة لتجاوز دى المعارضة، بعتت مجموعة من أطباء فيلادلفيا بقيادة جورج ماكليلان رسالة سنة 1824 لمجلس أمناء كلية جيفرسون (اللى معروفه دلوقتى باسم كلية واشينطون وجيفرسون ) فى كانونزبرغ، بنسلفانيا ، يطلبو منهم إنشاء قسم طبى فى فيلادلفيا. مجلس الأمنا وافق ، و أسس "القسم الطبى لكلية جيفرسون فى فيلادلفيا" سنة 1825. استجابةً لطلب ثانى، منحت الجمعية العامة لولاية بنسلفانيا توسيع لميثاق كلية جيفرسون سنة 1826، مُقرّةً إنشاء القسم الجديد ومُخوّلةً إياه بمنح شهادات الطب . اتعيين 10 أعضاء إضافيين من مجلس أمناء كلية جيفرسون، بمن فيهم جويل بارلو ساذرلاند ، للإشراف على المنشأة الجديدة من فيلادلفيا، لصعوبة إدارة قسم طبى فى الجنب التانى من الولاية. بعد سنتين، المجلس التانى ده اتمنح صلاحية إدارة القسم الطبي، بس مجلس أمناء كلية جيفرسون فضل محتفظ بحق الفيتو على القرارات المهمة.
[تصغير|248x248بك|لوحة [توماس ايكنز|توماس إيكنز " *[[عيادة جروس|عيادة غروس"]]* ، اللى كانت معروضة فى جامعة جيفرسون من سنة 1876 لسنة 2006]]
الدفعة الأولى تخرجت سنة 1826، واخدو شهاداتهم بعد البت فى قضيه سعت لقفل الكلية. اتعملت الدروس الأولى فى مسرح تيفولى بشارع برون فى فيلادلفيا، اللى كان فيه أول عيادة طبية ملحقة بكلية طب. وبفضل فلسفة التدريس اللى وضعها الدكتور ماكليلان، ركزت الدروس على الممارسة الاكلينيكيه. سنة 1828، نقل قسم الطب لمبنى إيلي، اللى وفر مساحة واسعة للمحاضرات و"الحفرة"، و هو مدرج يتسع لـ 700 مقعد لتمكين الطلاب من مشاهدة العمليات الجراحية. كان لده المبنى مستشفى ملحق، و هو تانى مبنى من نوعه يجمع بين كلية الطب والمستشفى فى البلاد، حيث قدم خدماته لـ 441 مريض داخلى و4659 مريض خارجى فى عامه الأول. استمرت العلاقة مع كلية جيفرسون لحد سنة 1838، لما حصل قسم الطب على ترخيص مستقل،و ده سمح له بالعمل بشكل منفصل تحت اسم "كلية جيفرسون الطبية". ساعتها ، تم إخلاء كل المدرسين، بمن فيهم ماكليلان، من المدرسة، وقام مجلس الأمناء بتعيين أفراد جدد للتدريس. ويُعتبر الوقت ده بداية اعتبار المدرسة كلية طب "شرعية".

فى 1841، عيّنت كلية جيفرسون الطبية ما اتعرف بعدين باسم "هيئة التدريس سنة 1841"، هيا مجموعة مؤثرة من الأساتذة، من بينهم تشارلز ديلوسينا ميغز ومؤسس متحف موتر، توماس دينت موتر. أدخلت دى المجموعة من الأساتذة تغييرات كتيرة على كلية جيفرسون، بما فيها توفير أسرّة للمرضى فوق محل عند تقاطع الشارعين العاشر وسانسوم سنة 1844، وظلّ طاقم العمل على حاله لمدة 15 سنه . وضمّت دفعة سنة 1849 تشارلز ساذرلاند ، ابن مؤسس الكلية جويل بارلو ساذرلاند ، اللى شغل بعدين منصب الجراح العام لجيش امريكا .
[تصغير|312x312بك|صورة ويليام إس. فوربس بريشة [توماس ايكنز|توماس إيكنز]]
فى 1882، أثارت قصة نشرتها جورنال *"فيلادلفيا برس"* محاكمة مثيرة للجدل، بعد ما كشف صحفى عن قيام حرامية جثث بسرقة الجثث وتزويد كلية جيفرسون الطبية بيها لاستخدامها كجثث تشريحية لطلاب الطب. أُلقى القبض على 4 حرامية قبور واتحكم عليهم بالسجن فى سجن مويامينسينغ بتهمة سرقة الجثث وبيعها لكلية جيفرسون الطبية مقابل 8 دولارات للجثة الواحدة. بعد الاعتقالات، تبيّن أن سرقة الجثث كانت مستمرة لمدة تسع سنين ، و أن مئات الجثث بيعت لكلية جيفرسون الطبية.

أُلقى القبض على الجراح الشهير و أستاذ التشريح فى كلية جيفرسون الطبية، ويليام إس. فوربس ، لدوره فى سرقة القبور، لكن تمت تبرئته  ساهم فوربس فى صياغة قانون بنسلفانيا سنة 1867 المسمى "قانون التشريح"، اللى نص على أن تُقدّم المستشفيات والسجون و أجنحة الصحة العقلية جثث من لا عائلات لهم أو لا يملكون المال لدفنهم لكليات الطب لأغراض البحث التشريحى.

نتيجة جزئية لفضيحة سرقة القبور فى مقبرة لبنان، تم إقرار قانون التشريح فى ولاية بنسلفانيا سنة 1883، اللى نص على وسايل قانونية ممكن للكليات الطبية من خلالها الحصول على الجثث دون الحاجة لشرائها من حرامية القبور.

اتفتح مستشفى بسعة 125 سرير، و هو من أوائل المستشفيات فى البلاد التبع كلية طب، سنة 1877، و مدرسة للتمريض ابتدت سنة 1891. وبقت كلية الطب جامعة توماس جيفرسون فى 1 يوليه 1969. وبصفتها مركز أكاديمى للرعاية الصحية، تُعنى جيفرسون الايام دى بالتعليم والبحث الطبى ورعاية المرضى. و كلية جيفرسون الطبية تاسع أقدم كلية طب امريكانيه لسه قائمة لحد اليوم.

فى يناير 2007، باعت الجامعة لوحة توماس إيكنز " *[[عيادة جروس|عيادة غروس]]* "، اللى تصور عملية جراحية اتعملت فى الجامعة، مقابل 68 مليون دولار، لأكاديمية بنسلفانيا للفنون الجميلة ، بالتعاون مع متحف فيلادلفيا للفنون . وتعرض نسخة طبق الأصل منها فى مكانها فى جامعة جيفرسون.

مؤسسة سيدنى كيميل فى 17 يونيه 2014، تبرعت بمبلغ 110 ملايين دولار لكلية جيفرسون الطبية،و ده دفعها لالإعلان عن تغيير اسمها لكلية سيدنى كيميل الطبية. و كان ده اكبر تبرع تتلقاه الكلية فى تاريخها.

فى مايو 2017، أعلنت جامعة توماس جيفرسون و جامعة فيلادلفيا أنهما ستندمجان تحت اسم جامعة توماس جيفرسون.

### الانتماءات
مستشفى لاتروب ، و مستشفيات تانيه، تبع كلية جيفرسون الطبية.

## الأكاديميات
 

جامعة جيفرسون تقدم اكتر من 160 برنامج جامعى ودراسات عليا، بما فيها كلية سيدنى كيميل الطبية والكليات الرئيسية السابقة لجامعة فيلادلفيا:

* كلية الهندسة المعمارية والبيئة المبنية
* كلية كانبار للتصميم والهندسة والتجارة
* كلية الدراسات المستمرة والمهنية

## حرم الجامعة
حرمين جامعيين ومركز أبحاث.

### إيست فولز
مساحة إيست فولز التبع لجامعة  الحرم الجامعى المشجر على بعد حوالى 8 أميال شمال غرب وسط مدينة فيلادلفيا ، ويمكن الوصول ليه عبر خطين من خطوط السكك الحديدية الإقليمية التبع هيئة النقل الإقليمية لجنوب شرق بنسلفانيا (SEPTA . بيتكون الحرم الجامعى من 52 مبنى، بما فيها قاعات دراسية ومختبرات واستوديوهات ومكتبة بول ج. غوتمان ومرافق سكنية للطلاب ومعرض فني، و بعض الإضافات الرئيسية اللى أُضيفت فى أوائل القرن الواحد و عشرين، هيا مبنى بمساحة  مركز كانبار الجامعى للطلاب و أعضاء هيئة التدريس والموظفين؛ ومركز غالاغر الرياضى والترفيهى ومركز المؤتمرات؛ ومركز SEED (مركز معتمد من LEED الذهبى للاستدامة وكفاءة الطاقة والتصميم)، ومركز DEC المبتكر. و حرم جامعى فرعى فى مقاطعة باكس.

### وسط المدينة
مقر الجامعة فى وسط مدينة فيلادلفيا، و المكاتب الطبية والمستشفى (المسمى جيفرسون هيلث)، فى 130 شارع ساوث ناينث والمناطق المحيطة به فى المدينة.

### مركز ماناينك للأبحاث
جامعة جيفرسون جنب ممتلكاتها الرئيسية، تدير مركز أبحاث جامعة فيلادلفيا، اللى فى مصنع نسيج مُرمم (اتفتح أصل سنة 1864) فى منطقة ماناينك فى مدينة فيلادلفيا، جنوب الحرم الجامعى الرئيسى مباشرةً. ويضم مركز الأبحاث معهد الهندسة والتصميم ومختبر هندسة الحماية البشرية.
ملف:WoMedCoOPenn.JPG|بديل=Woman's Medical College of Pennsylvania| كلية الطب النسائية فى بنسلفانيا
ملف:Phila_U_2021_(04)_jeh.jpg|بديل=Paul J. Gutman Library| مكتبة بول ج. غوتمان
ملف:Phila_U_2021_(16)_uncut_jeh.jpg|بديل=The Mansion on the East Falls| القصر الواقع على الشلالات الشرقية
ملف:Jefferson_University_Scott_Memorial_LIbrary.jpg|بديل=Scott Memorial Library| مكتبة سكوت التذكارية
ملف:Jefferson_University_College_and_Curtis_Buildings_1025_Walnut_Street.jpg|بديل=The College and Curtis Buildings| مبانى الكلية وكورتيس


## رياضة
تصغير|250x250بك|شعار جيفرسون الرياضى
الفرق الرياضية فى جامعة جيفرسون معروفه باسم "الرامز". الجامعة عضو فى القسم التانى من الرابطة الوطنية لرياضة الجامعات (NCAA)، وتشارك بشكل أساسى كعضو فى مؤتمر وسط الاطلنطى الجامعى (CACC) من العام الدراسى 2005-2006؛ فى الوقت نفسه يتنافس فريقا الجولف والتجديف للسيدات بشكل مستقل . و كان فريق "الرامز" قد شارك قبل كده فى مؤتمر الساحل الشرقى (الذى كان يُعرف قبل كده باسم مؤتمر نيو يورك الرياضى الجامعى لحد سنة 2006) من 1991-1992 ل2004-2005.

جامعة جيفرسون ترعى 17 فريق رياضى جامعى: بتشمل الرياضات الرجالية البيسبول وكرة السلة والعدو الريفى والجولف وكرة القدم والتنس و ألعاب القوى؛ فى الوقت نفسه بتشمل الرياضات النسائية كرة السلة والعدو الريفى والجولف واللاكروس والتجديف وكرة القدم والكرة اللينة والتنس و ألعاب القوى والكرة الطائرة.

اختارت المدرسة المندمجة الاحتفاظ بلقب جامعة فيلادلفيا، ويتبع البرنامج الرياضى المؤسسة ككل فى استخدام العلامة التجارية "جيفرسون" عند وصف الجامعة ككل.

## خريجين بارزين

* هارفى باومان (حاصل على دكتوراه فى الطب سنة 1923)، طبيب، ومبشر طبي، ومؤسس مستشفى تشامبا العام (1826)، تشامبا، الهند
* أدريان بروكس (بكالوريوس إدارة أعمال 1978، كلية فيلادلفيا للنسيج)، لاعب كرة قدم محترف سابق.
* جيمس ب. باجيان (حاصل على دكتوراه فى الطب سنة 1977)، طبيب ومهندس ورائد فضاء سابق فى وكالة ناسا .
* بات تشامبرز ، مدرب فريق كرة السلة للرجال بجامعة فلوريدا غلف كوست .
* شاهزاده داوود (حاصل على ماجستير سنة 2000)، رجل أعمال وفاعل خير باكستاني، اختفى على الغواصة ''تيتان'' سنة 2023.
* جاكوب مينديز دا كوستا (طبيب سنة 1852)، مكتشف متلازمة دا كوستا .
* أنتونى إف. ديبالما (حاصل على دكتوراه فى الطب سنة 1929)، جراح عظام و أستاذ فى جامعة جيفرسون
* بوب فايل ، لاعب سابق فى دورى البيسبول الرئيسي، فريق تورنتو بلو جايز .
* كارلوس فينلى (طبيب سنة 1855)، رائد فى أبحاث الحمى الصفراء، حيث حدد أنها تنتقل عن طريق البعوضة الزاعجة المصرية .
* ويليام إس. فوربس ، أستاذ علم التشريح.
* جون هيشام جيبون ، مخترع جهاز القلب والرئة ؛ حائز على جايزة لاسكر .
* روبرت غالو ، مكتشف فيروس نقص المناعة البشرية ؛ اخد جايزة لاسكر مرتين.
* كيرميت جوسنيل ، مقدم خدمات الإجهاض ومدان بالقتل.
* صموئيل د. غروس (طبيب سنة 1828)، جراح إصابات أكاديمي؛ يشار ليه باسم "إمبراطور الجراحة الامريكانيه ".
* مالكولم سى. جرو ، أول جراح عام للقوات الجوية الامريكانيه .
* فريدريك دبليو هاتش (طبيب سنة 1873)، طبيب نفسي، المشرف العام على مستشفيات الولاية فى كاليفورنيا 
* شوفالييه جاكسون ، أبو التنظير الداخلى مع فيليب بوزينى
* موريس كانبار (1952، 2003)، مخترع وفاعل خير
* هربرت كليبر ، طبيب نفسى وباحث فى مجال تعاطى المخدرات
* ويليام ويليامز كين ، أول جراح أعصاب ينجح فى إزالة ورم دماغي
* كورتيس كينغ ، لاعب سابق فى دورى البيسبول الرئيسي، فريق سانت لويس كاردينالز
* هوارد كرين ، طبيب، جراح، مستثمر رأسمالي
* روبرت ج. لاهيتا ، طبيب باطنى و أخصائى روماتيزم، اشتهر بأبحاثه فى مرض الديبة الحمرا الجهازية و أمراض المناعة الذاتية التانيه
* فريد د. لوبلين ، طبيب أعصاب، وباحث طبي، وخبير فى التصلب المتعدد
* هيرب ماجى ، المدرب الرئيسى لفريق كرة السلة للرجال فى جامعة جيفرسون.
* مارتى مكارى ، جراح و أستاذ جامعى ومؤلف.
* سيلاس وير ميتشل ، أبو علم الأعصاب الطبى.
* جاى مكارول ، الفائز بالموسم الافتتاحى لبرنامج Project Runway على قناة Bravo.
* ديفيد ل. رايش (1982)، طبيب تخدير أكاديمى و أستاذ جامعي؛ رئيس ومدير العمليات فى مستشفى ماونت سيناى ، و رئيس ماونت سيناى كوينز
* تشارلز إى. دى إم. ساجوس (1878)، رائد علم الغدد الصماء
* ريتشارد سمين ، عالم أعصاب
* عمل جاكوب دا سيلفا سوليس-كوهين أول عملية بضع الحنجرة لعلاج سرطان الحبل الصوتى.
* بنيامين ستارنز ، جراح أوعية دموية، وباحث طبي، وحائز على كرسى ألكسندر وايت هيل كلاوز الموقوف فى جراحة الأوعية الدموية بجامعة واشنطن
* جون ب. تيرنر ، جراح، مدير مستشفى، ومعلم
* إدوارد جون ويررى التالت (حاصل على درجة الدكتوراه سنة 2000) عالم مناعة و أستاذ جامعي
* جريج ويلسون ، المدرب السابق لفريق كرة القدم للرجال فى جامعة رامز، ولاعب محترف.
* فينسنت وولانين ، رياضي، رجل أعمال، فاعل خير
* أنتونى زاكى ، طبيب عيون

## شوف كمان

* دانيال دريك
* البرت اى. اوستين
* ديڤيد اديسون ريسى
* زيديكياه كيدويل
* فرانك اى. ويلسون
* جورج ر. روبنز
* تشارلز بى. ميتشيل
* تشارلز سكيلتون
* ناثان جايثير
* توماس اتش. اڤيريت
* ايفور د. فنتون
* جوزيف هندرسون
* جون ويليام جونز
* لامارتين جريفين هاردمان
* هيرب كوناواى
* ادريان بروكس
* ستيڤ مكلاين
* كورتيس كينج
* بيت الين
* بوب فيل
* جاماليل بايلى
* ماوريس كانبار
* چيمس اوينج ميارس
* پيتير ريموندينو
* مستشفى الوصايا للعيون
* مستشفى اندروود ميموريال
* بات شامبرز
* كرنيليوس فانديك
* مستشفى ميثوديست
* مستشفى مينجو
* عيادة جروس
* صوره للبروفيسور بنيامين ه. راند
* هارى لوت
* ا. برنارد اكرمان
* هو سكويب
* فرانسيس جوليوس لوموين
* جاى جيبسون كامبل
* جيمس بى باجيان
* جون كوكس هوب
* ليون اف هارفى
* مارتى مكارى
* بيتر ر.كوى
* روبرت كولتمان
* روبرت جى لاهيتا
* وليام برات
* البرت كينجزبيرى هنت
* انسون جونز
* ادوارد هازن باركر
* بنجامين اتش راند
* چوزيف آشباك
* جون جلاسجو كير
* جون مارتين هارلو
* حامد البارقى
* روبرت جالو
* سيلاس وير ميتشل (دكتور من امريكا)
* شوفالييه جاكسون
* صموئيل ابوت جرين
* صموئيل بروبيكر هارتمان
* كارلوس فينلى
* كيرميت جوزنيل
* ليجراند جى. كابرز
* هيلارى كوبروفسكى
* ويليام جودل
* هربرت كلبر
* وليام ويليامز كين
* ديفيد ال. ريتش
* انتونى اف. ديبالما
* جون اتش برينتون
* صموئيل د. جروس
* اجنازيو مارينو
* ادوارد ادم ستريكر
* اندرو جاكسون بارشفيلد
* بارتلى ب. جريفيث
* تاينى ماكسويل
* جون هيشام جيبون
* فرانسيس كزافييه ديركوم
* ليديا رودنيكا

## مراجع

## لينكات برانيه

* 
* Athletics website

تصنيف:جامعات و كليات فى فيلادلفيا
تصنيف:Coordinates on Wikidata